Þátttakendur í námskeiðinu Smátextar : frá örsögu til útgáfu fagna útkomu samnefnds heftis sem inniheldur alls fjörutíu texta eftir tuttugu spennandi höfunda . Námskeiðið var haldið á vettvangi ritsmíðaverkstæðisins Skrifstofunnar , Borgarbókasafninu Kringlunni , haustið 2019 og tók til ritunar smátexta - örsagna sem ljóða , smáprósa sem prósaljóða . Höfundar völdu tvo texta úr því efni sem þeir rituðu til útgáfu . Leiðbeinandi var Sunna Dís Másdóttir en hún er jafnframt ritstjóri útgáfunnar . Þetta er í fyrsta skipti sem Borgarbókasafnið gefur út afrakstur ritlistarnámskeiðs með þessum hætti . Höfundar lesa úr efni sínu og boðið verður upp á veitingar . Allir velkomnir meðan húsrúm leyfir .